b'\n_START_ARTICLE_\nOplosia\n_START_SECTION_\nUtseende\n_START_PARAGRAPH_\nMiddelsstore (gjerne 9-13 millimeter), gr\xc3\xa5- eller brunlige trebukker. Oversiden er kledt med ganske korte h\xc3\xa5r, kraftig og tett punktert, ogs\xc3\xa5 med m\xc3\xb8nstre av fine, gulaktige skjell. Antennene er omtrent s\xc3\xa5 lange som kroppen. Pronotum er n\xc3\xa6rmest t\xc3\xb8nneformet, med en kort tann midt p\xc3\xa5. Dekkvingene er jevnbrede med markerte "skuldre". Beina er forholdsvis korte.\n_START_SECTION_\nLevevis\n_START_PARAGRAPH_\nLarvene lever inne i d\xc3\xb8d ved, gjerne sm\xc3\xa5 kvister av l\xc3\xb8vtr\xc3\xa6r. De kan ogs\xc3\xa5 finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.\n_START_SECTION_\nUtbredelse\n_START_PARAGRAPH_\nSlekten er vidt utbredt i Palearktis, og i det \xc3\xb8stlige Nord-Amerika.'